Možnosti úľavy pri bolestivých zväčšených uzlinách
Zdravím Vás . Mám na vás otázku bola som na ct aj usg krku a že mám pozapalove uzliny zvacsene...prosím Vas čo brat nato alebo akú masť použiť aby to nebolelo? Neviete mi niečo  poradiť...dali mi flector ale ten nezaber
Dobrý deň,
ďakujeme Vám za otázku.
Zväčšené lymfatické uzliny v oblasti krku vznikajú ako následok infekcie, či už bakteriálnej alebo vírusovej. Taktiež môžu vznikať ako následok iného zápalu alebo autoimunitného ochorenia.
Z voľnopredajných liekov na tlmenie bolesti je možné vyskúšať protizápalovo pôsobiaci
Ibupofen
. Odporúčaná dávka na liečbu akútnej bolesti je 1 tableta (400 mg). Tabletu môžete užiť až trikrát denne podľa potreby. Dodržujte odstup mezi jednotlivými dávkami 4–6 hodín. Maximálna denná dávka nemá prekročiť 3 tablety (1 200 mg).
Vhodné je podporiť imunitu vitamínmi C, D a minerálom Zinkom. Taktiež odporúčam oddych, teplé a vlhké obklady na oblasť krku, ktoré zlepšujú prekrvenie a môžu zmierniť zápal.
Pokiaľ nedôjde k ústupu bolesti alebo k dôjde zhoršeniu, pridruženiu teploty, zimnice alebo k ďalšiemu zväčšovaniu uzlín odporúčam návštevu lekára.
Prajem Vám všetko dobré.
S pozdravom
PharmDr. Lenka Čorbová.